Ён нагадаў выказванне папы Францішка, які лічыць, што кожны наркаман мае сваю асабістую гісторыю жыцця, якую трэба пачуць і зразумець. Не можна падыходзіць да гэтых асоб як да прадметаў або зламаных машын. Ніколі барацьба з сусветнай праблемай наркотыкаў не будзе эфектыўнай, калі інтэнсіўнае лячэнне і сацыяльная рэабілітацыя не стануць даступнымі для ўсіх зняволеных наркаманіяй. Таксама прадстаўнік Святога Пасаду падкрэсліў важнасць сям’і як асновы стратэгій прафілактыкі, лячэння, рэабілітацыі, рэінтэграцыі і здароўя. Ён выказаў спадзяванне, што Камісія па наркатычных сродках будзе працягваць сваю працу па ўзаемадзеянні з мясцовымі, у тым ліку і рэлігійнымі, супольнасцямі.